
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3415 

31 Δεκεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 60411/ΥΠΕ/5/01236/ 
Ε/Ν.3299/2004/29-12-2010 (ΦΕΚ 1413/16.06.2011) 
απόφασης του Υφυπουργού Ανάπτυξης, Ανταγω¬ 
νιστικότητας και Ναυτιλίας, με την οποία εγκρί- 
θηκε η υπαγωγή στις διατάξεις του Ν. 3299/04 
επένδυση της Εταιρείας με την επωνυμία «ΘΕΟ- 

ΦΑΝΩ Α.Ε.». 1 

Συγκρότηση Επιτροπής Διενέργειας και αξιολόγησης 
ανοικτού διαγωνισμού και συγκρότηση Επιτροπής 
Παρακολούθησης-Παραλαβής, για το έργο «Πα¬ 
ροχή υπηρεσιών τηλεφωνικής υποστήριξης - ΟθΙΙ 

ΟθπΙθγ 1500». 2 

2η Τροποποίηση της υπ’ αριθμ. 551/2011 (ΦΕΚ 1122 
Β'/3-6-2011) Υπουργικής Απόφασης «Λεπτομέρει¬ 
ες εφαρμογής, σύστημα επαληθεύσεων και επιθε¬ 
ωρήσεων του Άξονα 4 του Επιχειρησιακού Προ¬ 
γράμματος Αλιείας 2007-2013 (ΕΠΑΛ)». 3 

Καθορισμός υπόχρεων αλιευτικών σκαφών, διαδικα¬ 
σιών και ειδικών δικαιολογητικών παροχής και δι- 
καιολόγησης οικονομικής ενίσχυσης για την αγορά 
και τοποθέτηση συσκευών αυτόματου εντοπισμού 


σε επαγγελματικά αλιευτικά σκάφη. 4 

Κατάργηση θέσης του «Γ.Ν. ΛΑΣΙΘΙΟΥ». 5 


ΑΠΟΦΑΣΕΙ Σ 

(ΐ) 

Τροποποίηση της υπ’ αριθμ. 60411/Υ ΠΕ/5/01236/ 
Ε/Ν.3299/2004/29-12-2010 (ΦΕΚ 1413/16.06.2011) από¬ 
φασης του Υφυπουργού Ανάπτυξης, Ανταγωνιστι¬ 
κότητας και Ναυτιλίας, με την οποία εγκρίθηκε η 
υπαγωγή στις διατάξεις του Ν. 3299/04 επένδυση 
της Εταιρείας με την επωνυμία «ΘΕΟΦΑΝΩ Α.Ε.». 

Με την υπ’ αριθμ. 59161 /ΥΠΕ/5/01236/Ε/30-12-2013 από¬ 
φαση του Υφυπουργού Ανάπτυξης και Ανταγωνιστικότη¬ 
τας, εγκρίνεται η αλλαγή της επωνυμίας της εταιρείας 
«ΘΕΟΦΑΝΩ Α.Ε.», από «ΘΕΟΦΑΝΩ Α.Ε.» σε «Δ. ΣΟΛΩΜΟΣ 
- Ε. ΜΠΟΜΠΟΡΗΣ Ο.Ε.». 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΜΗΤΑΡΑΚΗΣ 


Αριθμ. ΔΙΔΚ/Φ.38/4/οικ.34871 (2) 

Συγκρότηση Επιτροπής Διενέργειας και αξιολόγησης 
ανοικτού διαγωνισμού και συγκρότηση Επιτροπής 
Παρακολούθησης-Παραλαβής, για το έργο «Παροχή 
υπηρεσιών τηλεφωνικής υποστήριξης - ΟθΙΙ ΟθπΙθγ 
1500». 

Ο ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) του άρθρου 6 παρ. 3 του ν. 2286/1995 (Α' 19) «Προ¬ 
μήθειες του Δημόσιου Τομέα και ρυθμίσεις συναφών 
θεμάτων», όπως ισχύει, 

β) των άρθρων 13-15 του ν. 2690/1999 (Α' 45) «Κύρωση 
του Κώδικα Διοικητικής Διαδικασίας και άλλες διατά¬ 
ξεις», όπως ισχύει, 

γ) του ν. 2362/1995 (Α' 247) «Περί Δημόσιου Λογιστικού, 
ελέγχου των δαπανών του Κράτους και άλλες διατά¬ 
ξεις», όπως ισχύει, 

δ) του άρθρου 21 του ν. 4024/2011 (Α' 226) «Συντα- 
ξιοδοτικές ρυθμίσεις, ενιαίο μισθολόγιο-βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015», 

ε) των άρθρων 54 και 90 του Κώδικα νομοθεσίας 
για την Κυβέρνηση και τα Κυβερνητικά όργανα, που 
κυρώθηκε με το άρθρο πρώτο του Π.Δ. 63/2005 (Α' 98) 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα», 

στ) του Π.Δ. 118/2007 (Α' 150) «Κανονισμός Προμηθειών 
Δημοσίου», 

ζ) του Π.Δ. 60/2007 (Α' 64) «Προσαρμογή της Ελληνι¬ 
κής Νομοθεσίας στις διατάξεις της Οδηγίας 2004/18/ 
ΕΚ του Ευρωπαϊκού Κοινοβουλίου και του Συμβουλίου 
της 31ης Μαρτίου 2004 περί συντονισμού των διαδικα¬ 
σιών σύναψης δημοσίων συμβάσεων έργων, προμηθειών 
και υπηρεσιών», όπως τροποποιήθηκε με την Οδηγία 
2005/51/ΕΚ της Επιτροπής και την Οδηγία 2005/75/ΕΚ 
του Ευρωπαϊκού Κοινοβουλίου και του Συμβουλίου της 
16ης Νοεμβρίου 2005, 

η) του Π.Δ. 320/1988 (Α' 149) «Οργανισμός Υπηρεσι¬ 
ών του Υπουργείου Προεδρίας της Κυβέρνησης», όπως 
ισχύει, 

θ) του Π.Δ. 65/2011 (Α' 147) «Διάσπαση του Υπουργείου 
Εσωτερικών, Αποκέντρωσης και Ηλεκτρονικής Διακυ¬ 
βέρνησης, στα Υπουργεία: α) Εσωτερικών, β) Διοικητικής 
Μεταρρύθμισης και Ηλεκτρονικής Διακυβέρνησης...». 

2. Την υπ’ αριθ. ΔIΟIΚ/Φ.931/2/32463/25-11-2013 «Δια¬ 
κήρυξη ανοικτού δημόσιου διαγωνισμού για το έργο 
'Παροχή υπηρεσιών τηλεφωνικής υποστήριξης (ΟαΙΙ 
ΟθπΙθγ- 150 0)'». 

3. Το υπ’ αριθ. ΔΙΟΙΚ/Φ.931/5/33605/11-12-2013 Υπηρε¬ 
σιακό Σημείωμα του Προϊσταμένου της Διεύθυνσης 
Προμηθειών, Υποδομών και Διαχείρισης Υλικού του 
Υπουργείου Διοικητικής Μεταρρύθμισης και Ηλεκτρο¬ 
νικής Διακυβέρνησης. 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Α. Συγκροτούμε στο Υπουργείο Διοικητικής Μεταρ¬ 
ρύθμισης και Ηλεκτρονικής Διακυβέρνησης (Υ.ΔΙ.Μ.Η.Δ.) 
Επιτροπή Διενέργειας ανοικτού δημόσιου διαγωνισμού 
για το έργο «Παροχή υπηρεσιών τηλεφωνικής υποστή¬ 
ριξης (ΟθΙΙ ΟθπΙθγ-1500)». Η Επιτροπή είναι πενταμελής. 
Πρόεδρος και τρία από τα Μέλη της Επιτροπής, με 
τους αναπληρωτές τους, ορίζονται μόνιμοι ή επί θητεία 
υπάλληλοι της Υπηρεσίας Ανάπτυξης Πληροφορικής 
του Υ.ΔΙ.Μ.Η.Δ. Το πέμπτο Μέλος της Επιτροπής, με 
τον αναπληρωτή του, είναι υπάλληλος της Διεύθυνσης 
Οργάνωσης και Λειτουργίας των ΚΕΠ του Υ.ΔΙ.Μ.Η.Δ. 

Έργο της Επιτροπής Διενέργειας του ανοικτού δημό¬ 
σιου διαγωνισμού είναι η αποσφράγιση των προσφορών 
του έργου «Παροχή υπηρεσιών τηλεφωνικής υποστήρι¬ 
ξης (ΟαΙΙ ΟθπΙθγ -1500)», η αξιολόγησή τους, η σύνταξη 
πρακτικών και η επίλυση παντός θέματος που προκύπτει 
κατά τη διενέργεια του διαγωνισμού, σύμφωνα με τις 
διατάξεις του Π.Δ. 118/2007. 

Β. Συγκροτούμε στο Υπουργείο Διοικητικής Μεταρ¬ 
ρύθμισης και Ηλεκτρονικής Διακυβέρνησης (Υ.ΔΙ.Μ.Η.Δ.) 
Επιτροπή Παρακολούθησης-Παραλαβής για το έργο 
«Παροχή υπηρεσιών τηλεφωνικής υποστήριξης (ΟαΙΙ 
ΟθπΙθγ -1500)». Η Επιτροπή είναι τριμελής. Πρόεδρος και 
ένα από τα Μέλη της Επιτροπής, με τους αναπληρωτές 
τους, ορίζονται υπάλληλοι της Υπηρεσίας Ανάπτυξης 
Πληροφορικής του Υ.ΔΙ.Μ.Η.Δ., ΠΕ ή ΤΕ οποιουδήποτε 
κλάδου. Το τρίτο Μέλος της Επιτροπής, με τον αναπλη¬ 
ρωτή του, είναι υπάλληλος της Διεύθυνσης Οργάνωσης 
και Λειτουργίας των ΚΕΠ του Υ.ΔΙ.Μ.Η.Δ. 

Η Επιτροπή Παρακολούθησης-Παραλαβής είναι η μόνη 
αρμόδια για την παραλαβή του συνόλου των παραδοτέ¬ 
ων του συγκεκριμένου έργου και αποφασίζει για κάθε 
θέμα που άπτεται της σύμβασης. Επίσης, είναι αρμόδια 
για την παραλαβή των παραδοτέων του αναδόχου και 
στην περίπτωση που υπάρξει επέκταση ή τροποποίηση 
της σχετικής σύμβασης. 

Γ. Γραμματείς των Επιτροπών, με τους αναπληρωτές 
τους, ορίζονται υπάλληλοι του Υ.ΔΙ.Μ.Η.Δ. 

Δ. Οι Επιτροπές λειτουργούν εντός και εκτός του ωρα¬ 
ρίου λειτουργίας των Δημοσίων Υπηρεσιών, σε χρόνο που 
καλύπτεται από υπερωριακή απασχόληση, και σύμφωνα 
με τις ισχύουσες διατάξεις περί συλλογικών οργάνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2013 

Ο ΥΠΟΥΡΓΟΣ 

ΚΥΡΙΑΚΟΣ ΜΗΤΣΟΤΑΚΗΣ 


Αριθμ. 2370 (3) 

2η Τροποποίηση της υπ’ αριθμ. 551/2011 (ΦΕΚ 1122 Β7 
3-6-2011) Υπουργικής Απόφασης «Λεπτομέρειες 
εφαρμογής, σύστημα επαληθεύσεων και επιθεωρή¬ 
σεων του Άξονα 4 του Επιχειρησιακού Προγράμμα¬ 
τος Αλιείας 2007-2013 (ΕΠΑΛ)». 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τον Κανονισμό (ΕΚ) 1198/2006 του Συμβουλίου της 
27ης Ιουλίου 2006 «για το Ευρωπαϊκό Ταμείο Αλιείας» 
και ειδικότερα τα άρθρα 43, 44 και 45. 

2. Τον Κανονισμό (ΕΚ) 498/2007 της Επιτροπής της 
26ης Μαρτίου 2007 «για τη θέσπιση λεπτομερών κανό¬ 
νων εφαρμογής του κανονισμού (ΕΚ) αριθ. 1198/2006 του 
Συμβουλίου για το Ευρωπαϊκό Ταμείο Αλιείας. 

3. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του Π.Δ. 63/2005 (ΦΕΚ Α 98/22-4-2005). 

4. Το Ν. 3614/2007 «Διαχείριση, Επαλήθευση και Εφαρ¬ 
μογή Αναπτυξιακών Παρεμβάσεων για την προγραμμα¬ 
τική περίοδο 2007-2013» (ΦΕΚ Α 267/3-12-2007), όπως 
τροποποιήθηκε και ισχύει. 

5. Το Ν. 3840/2010 «Αποκέντρωση, απλοποίηση και 
ενίσχυση της αποτελεσματικότητας των διαδικασιών 
του Εθνικού Στρατηγικού Πλαισίου Αναφοράς (ΕΣΠΑ) 
2007-2013 και άλλες διατάξεις» (ΦΕΚ Α 53/31-03-2010) 
όπως τροποποιήθηκε και ισχύει. 

6. Το Ν. 3669/2008 (ΦΕΚ 116/τΑ/18-6-2008) «Κύρωση της 
κωδικοποίησης της νομοθεσίας κατασκευής δημοσίων 
πράξεων». 

7. Το Π.Δ. 98/2012 (ΦΕΚ 160 ΑΤΙ0-8-2012) για την τρο¬ 
ποποίηση του Π.Δ. 85/2012 «Ίδρυση και μετονομασία 
Υπουργείων, μεταφορά και κατάργηση Υπηρεσιών» (ΦΕΚ 
141 Α721-6-2012). 

8. Το Π.Δ. 86/2012 (ΦΕΚ 141 Α721-6-2012) που αφορά 
το διορισμό του Αθανάσιο Τσαυτάρη του Σωτηρίου στη 
θέση του Υπουργού Ανάπτυξης και Τροφίμων. 

9. Την υπ’ αριθμ. 263857/21-12-2000 (ΦΕΚ Β1639/29-12-00) 
Κοινή Υπουργική Απόφαση «Σύστασης στο Υπουργείο 
Αγροτικής Ανάπτυξης και Τροφίμων ειδικής υπηρεσίας 
με τίτλο «Υπηρεσία Διαχείρισης Επιχειρησιακού Προ¬ 
γράμματος «Αλιεία»», όπως κάθε φορά ισχύει. 

10. Την υπ’ αριθμ. 282966/9-7-2007 (ΦΕΚ 1205/τ. Β7 
13-7-2007) Κοινή Υπουργική Απόφαση «Εγκριση του 
κανονισμού Διαδικασίας Πληρωμών του Ν.Π.Ι.Δ. με την 
επωνυμία Οργανισμός Πληρωμών και Ελέγχου Κοινο¬ 
τικών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.) των ενισχύσεων που βαρύνουν τον Ειδικό 
Λογαριασμό Εγγυήσεων Γεωργικών Προϊόντων (ΕΛΕ- 
ΓΕΠ)». 

11. Την υπ’ αριθμ. 37501/4-3-2009 (ΦΕΚ 485/τ. Β717-3-2009) 
Κοινή Υπουργική Απόφαση «Μεταφορά της Δημόσιας 
Δαπάνης στον Οργανισμό Πληρωμών και Ελέγχου 
Κοινοτικών Ενισχύσεων Προσανατολισμού και Εγγυ¬ 
ήσεων (ΟΠΕΚΕΠΕ) για την πληρωμή των μέτρων του 
Προγράμματος Αγροτικής Ανάπτυξης (Π.Α.Α.) και του 
Επιχειρησιακού Προγράμματος Αλιείας (Ε.Π.ΑΛ.) περι¬ 
όδου 2007-2013 και της Δράσης 1, «Πρόωρη Συνταξιο- 
δότηση Αλιέων» του μέτρου 4.2 «Κοινωνικοοικονομικά 
Μέτρα» του του Επιχειρησιακού Προγράμματος Αλιείας 
(Ε.Π.ΑΛ.) περιόδου 2000-2006, από το πρόγραμμα Δήμο- 

σίων Επενδύσεων, καθώς και ρύθμιση σχετικών θεμάτων 
για την εφαρμογή του. 

12. Την υπ’ αριθμ. 2058/28-7-2008 (ΦΕΚ 1563/τ. Β76-8-2008) 
Κοινή Υπουργική Απόφαση για το σύστημα Δημοσιονομι¬ 
κών Διορθώσεων και διαδικασίες ανάκτησης αχρεωστή- 
τως ή παρανόμως καταβληθέντων ποσών από πόρους 
του κρατικού προϋπολογισμού για την υλοποίηση του 
Επιχειρησιακού Προγράμματος Αλιείας 2007-2013. 

13. Την υπ’ αριθμ. 341509/26-11-2008 (ΦΕΚ 2437/Β7 
01-12-2008) Κοινή Υπουργική Απόφαση «Αναδιάρθρωσης 
αρμοδιοτήτων και κατανομής προσωπικού των Ειδικών 
Υπηρεσιών του Υπουργείου Αγροτικής Ανάπτυξης και 
Τροφίμων για το Επιχειρησιακό Πρόγραμμα «ΑΛΙΕΙΑ»» 
όπως τροποποιείται και ισχύει. 

14. Την υπ’ αριθμ. 2974/710/8-4-2009 (ΦΕΚ 670/τ. Β7 
10-4-2009) Κοινή Υπουργική Απόφαση «Προσδιορισμός 
των λειτουργικών μορφών και κατηγοριών των τουριστι¬ 
κών καταλυμάτων και λοιπών τουριστικών εγκαταστά¬ 
σεων που εντάσσονται σε προγράμματα αρμοδιότητας 
του Υπουργείου Αγροτικής Ανάπτυξης και Τροφίμων» 
όπως ισχύει κάθε φορά. 

15. Την υπ’ αριθμ. 1871/25-10-2010 (ΦΕΚ 1741/τ. Β7 
5-11-2010) Κοινή Υπουργική Απόφαση «Σύσταση Ταμείου 
Χαρτοφυλακίου (Κεφαλαίου) με την επωνυμία «ΤΑΜΕΙΟ 
ΕΝΑΛΙΟ»». 

16. Την υπ’ αριθμ. 1911/29-10-2010 (ΦΕΚ 1718/τ. Β72-11-2010) 
Κοινή Υπουργική Απόφαση «Πλαίσιο Εφαρμογής του 
Άξονα Προτεραιότητας 4 «Αειφόρος Ανάπτυξη Αλιευ¬ 
τικών Περιοχών» του Επιχειρησιακού Προγράμματος 
Αλιείας 2007-2013». 

17. Την υπ’ αριθμ. 223/3-03-2011 (ΦΕΚ 518/τ. Β75-04-2011) 
Κοινή Υπουργική Απόφαση «Ανασυγκρότηση της Επιτρο¬ 
πής Παρακολούθησης για το Επιχειρησιακό Πρόγραμμα 
Αλιείας 2007-2013», όπως ισχύει κάθε φορά. 

18. Την υπ’ αριθμ. 195/28-02-2011 (ΦΕΚ 339/τ. Β7 
14-03-2011) Υπουργική Απόφαση «Τροποποίηση και Κω¬ 
δικοποίηση της υπ’ αριθμ. 2925/13-10-2008 υπουργικής 
απόφασης Συστήματος Διαχείρισης και Ελέγχου του 
Επιχειρησιακού Προγράμματος Αλιείας 2007-2013» όπως 
ισχύει κάθε φορά. 

19. Την έγκριση του Επιχειρησιακού Προγράμματος 
Αλιείας από την Ευρωπαϊκή Επιτροπή με την υπ’ αριθμ. 
Ε(2007)6402/11-12-2007 απόφασή της όπως τροποποι¬ 
είται και ισχύει. 

20. Τα κριτήρια επιλογής πράξεων στο Επιχειρησιακό 
Πρόγραμμα Αλιείας όπως αυτά εγκρίνονται από την 
Επιτροπή Παρακολούθησης του Ε.Π. Αλιείας 2007 - 2013 
και ισχύουν κάθε φορά. 

21. Τη Σύσταση της Ευρωπαϊκής Επιτροπής 2003/361/ 
ΕΚ σχετικά με τον ορισμό των πολύ μικρών, των μικρών 
και των μεσαίων επιχειρήσεων. 

22. Την ανάγκη ομαλής και έγκαιρης υλοποίησης του 
Άξονα 4 με ιδιαίτερη έμφαση στις πράξεις διακρατικής 
συνεργασίας μεταξύ των συμβαλλομένων Ο.Τ.Δ. Αλιείας 
διαφόρων κρατών μελών της Ευρωπαϊκής Ένωσης. 

Αποφασίζει 

Αρθρο 1 

1. Η πρώτη παράγραφός του άρθρου 1 «Προκηρύξεις 
για την επιλογή πράξεων και δικαιούχων» της υπ’ αριθμ. 
551/2011 (ΦΕΚ 1122 Β73-6-2011) Υπουργικής Απόφασης 
τροποποιείται και διαμορφώνεται ως εξής: 


Η Ο.Τ.Δ. Αλιείας, βάσει του άρθρου 18, παρ. 3 της αρ. 
1911/29-10-2010 Κοινής Υπουργικής Απόφασης: 

• Εντός της ορισμένης προθεσμίας των 90 ημερών, 
δημοσιεύει προσκλήσεις ύψους τουλάχιστον 60% και 
έως 100% της δημόσιας δαπάνης όλων των κατηγο¬ 
ριών πράξεων (Κ.Π.) εξαιρουμένων των Κ.Π. 4.Ι.2.5. και 
Κ.Π. 4.Ι.2.6. Ο αντίστοιχος προϋπολογισμός, θα καλυφθεί 
από το σύνολο των προβλεπόμενων, στο εγκεκριμένο 
τοπικό πρόγραμμα τους, προϋπολογισμών για όλες τις 
ονοματισμένες δημόσιες επενδύσεις και μέρος/σύνολο 
των προβλεπόμενων προϋπολογισμών για τις ιδιωτικές 
επενδύσεις. Οι αρχικές προσκλήσεις που αφορούν στις 
ιδιωτικές επενδύσεις θα έχουν διάρκεια υποβολής 90 
ήμερες από την τελευταία δημοσίευση. 

Άρθρο 2 

2. Το δεύτερο εδάφιο του άρθρου 2 «Λεπτομέρειες 
λειτουργίας των Ο.Τ.Δ. Αλιείας» της υπ’ αριθμ. 551/2011 
(ΦΕΚ 1122 Β73-6-2011) Υπουργικής Απόφασης τροποποι¬ 
είται και διαμορφώνεται ως εξής: 

• Για τη χορήγηση της προκαταβολής της παρ. 2β. 
του άρθρου 17 της αριθμ. 1911/29-10-2010 Κοινής Υπουρ¬ 
γικής Απόφασης, η ολοκλήρωση ένταξης αφορά στην 
υπογραφή της σύμβασης (δράση 4.1.1, και 4.1.2), δηλαδή 
τη νομική δέσμευση. Η Ε.Υ.Δ.Ε.Π. Αλιείας επιβεβαιώνει 
ότι οι υποχρεώσεις της Ο.Τ.Δ. έχουν εκπληρωθεί επαρ- 
κώς ώστε να αιτηθεί προκαταβολή. Διευκρινίζεται ότι 
σχετικά με τις δημόσιες επενδύσεις, οι οποίες αποτε¬ 
λούν ονοματισμένα έργα, το αναφερόμενο στο εν λόγω 
άρθρο ποσοστό του 20% μπορεί να υπολογιστεί στο 
σύνολο των προσκλήσεων. 

Άρθρο 3 

1. Η πρώτη παράγραφος του άρθρου 3 «Επιλέξιμες 
Δαπάνες» της υπ’ αριθμ. 551/2011 (ΦΕΚ 1122 Β73-6-2011) 
Υπουργικής Απόφασης τροποποιείται και διαμορφώ¬ 
νεται ως εξής: 

«Το ακίνητο στο οποίο θα υλοποιηθεί το έργο, θα 
πρέπει κατά την υπογραφή της σχετικής σύμβασης του 
δικαιούχου με την Ο.Τ.Δ. να είναι ελεύθερο βαρών (προ¬ 
σημείωση υποθήκης ή υποθήκη) και να μην εκκρεμούν 
διεκδικήσεις τρίτων επ’ αυτού (πιστοποιητικό βαρών 
και μη διεκδικήσεων αντίστοιχα). Κατ’ εξαίρεση, στις 
ακόλουθες περιπτώσεις είναι δυνατή η ύπαρξη εγγε¬ 
γραμμένων βαρών όταν: 

• η προσημείωση υποθήκης ή η υποθήκη έχει εγγράφει 
σε εξασφάλιση δανείου που χορηγήθηκε για την αγορά 
του ακινήτου επί του οποίου θα υλοποιηθεί η επένδυση, 

• η προσημείωση υποθήκης ή η υποθήκη έχει εγ¬ 
γράφει σε εξασφάλιση πίστωσης που χορηγήθηκε για 
την συγκεκριμένη επιχειρηματική δραστηριότητα, στην 
οποία εντάσσεται η προεγκριθείσα επένδυση, 

• η επενδυτική πρόταση αφορά στην τοποθέτηση εξο¬ 
πλισμού ή ήπιες ενέργειες που δεν συνδέονται μόνιμα 
και σταθερά με το ακίνητο, 

• η προσημείωση υποθήκης ή η υποθήκη έχει εγγρά¬ 
φει σε εξασφάλιση δανείου που χορηγήθηκε μετά από 
φυσική καταστροφή.» 

2. Το δεύτερο εδάφιο της τρίτης παραγράφου του 
άρθρου 3 «Επιλέξιμες Δαπάνες» της υπ’ αριθμ. 551/2011 
(ΦΕΚ 1122 Β73-6-2011) Υπουργικής Απόφασης τροποποι¬ 
είται και διαμορφώνεται ως εξής: 

ϋ) στις «δαπάνες αγοράς λοιπού βοηθητικού εξοπλι¬ 
σμού» περιλαμβάνεται οποιοσδήποτε εξοπλισμός ο 

οποίος απαιτείται για τη εύρυθμη και νόμιμη λειτουργία 
της επιχείρησης (π.χ. αγορά σκάφους για καταδυτικό 
τουρισμό). Σε ειδικές πλήρως τεκμηριωμένες περιπτώ¬ 
σεις δύναται να περιλαμβάνει την κατασκευή ειδικού 
εξοπλισμού κατόπιν παραγγελίας της επιχείρησης (π.χ. 
παραδοσιακά σκάφη κ.λπ.). Σημειώνεται ότι στα σχέ¬ 
δια ίδρυσης επιχειρήσεων που αφορούν αποκλειστικά 
στη ναύλωση σκαφών ή/και ενοικίαση οχημάτων χωρίς 
επιπλέον παροχή υπηρεσιών (π.χ. ξενάγηση), δεν θεω¬ 
ρούνται επιλέξιμα προς χρηματοδότηση. 

Αρθρο 4 

1. Η τελευταία πρόταση της πρώτης παραγράφου 
«Στελέχωση» του άρθρου 4 «Οροι και προϋποθέσεις 
εφαρμογής Κατηγορίας Πράξεων 4.1.2.5: «Οργάνωση και 
Λειτουργία των Ο.Τ.Δ. Αλιείας»» της υπ’ αριθμ. 551/2011 
(ΦΕΚ 1122 Β73-6-2011) Υπουργικής Απόφασης τροποποι¬ 
είται και διαμορφώνεται ως εξής: 

Τα ανωτέρω όρια ανά στέλεχος ισχύουν προκειμένου 
για θέσεις πλήρους απασχόλησης, ενώ σε περίπτωση 
μερικής απασχόλησης στο τοπικό πρόγραμμα, τα ανω¬ 
τέρω όρια χρέωσης ανά στέλεχος μειώνονται αναλογικά 
σύμφωνα με τον καθορισμένο ποσοστό επιμερισμού/ 
χρονοχρέωσης. 

Αρθρο 5 

1. Η τρίτη παράγραφος του άρθρου 5 «Όροι και προ¬ 
ϋποθέσεις εφαρμογής Κατηγορίας Πράξεων 4.1.2.6: 
«Διατοπική και διακρατική συνεργασία»» της υπ’ αριθμ. 
551/2011 (ΦΕΚ 1122 Β73-6-2011) Υπουργικής Απόφασης 
τροποποιείται και διαμορφώνεται ως εξής: 

Η Ο.Τ.Δ. Αλιείας για κάθε σχέδιο διατοπικής ή διακρα¬ 
τικής συνεργασίας υποβάλλει τεχνικό δελτίο για τη συ¬ 
νολική της συμμετοχή στο σύνολο του σχεδίου (όλες τις 
προβλεπόμενες ενέργειες) καθώς και αναλυτική περιγρα¬ 
φή της συμβολής της ανά δράση/υποέργο. Η περιγραφή 
του φυσικού αντικειμένου θα πρέπει να είναι αναλυτική, 
να περιγράφει το ρόλο της κάθε ΟΤΔ με σαφήνεια συ- 
μπεριλαμβανημένο και της φάσης σχεδιασμού, προκει¬ 
μένου να εκδοθεί σχετική απόφαση ένταξης. Σχέδια για 
διατοπική/διακρατική συνεργασία μπορούν να εγκρίνο- 
νται μέχρι τις 30/06/2014, με την προϋπόθεση ότι η υλο¬ 
ποίησή τους (φυσικό αντικείμενο) θα έχει ολοκληρωθεί 
6 μήνες τουλάχιστον πριν τη λήξη της επιλεξιμότητας 
των δαπανών της παρούσας προγραμματικής περιόδου. 

Τα αιτήματα πληρωμής για τα σχέδια διατοπικής συ¬ 
νεργασίας ή για τα σχέδια διακρατικής συνεργασίας 
υποβάλλονται στην Ε.Υ.Δ. Ε.Π. Αλιείας από την Ο.Τ.Δ. 
Αλιείας. Σημειώνεται ότι αιτήματα προκαταβολής για 
σχέδια συνεργασίας γίνονται δεκτά μόνο μετά από την 
τελική έγκριση του σχεδίου (απόφαση ένταξης). 

2. Στην έβδομη παράγραφο του άρθρου 5 «Όροι και 
προϋποθέσεις εφαρμογής Κατηγορίας Πράξεων 4.1.2.6: 
«Διατοπική και διακρατική συνεργασία»» της υπ’ αριθμ. 
551/2011 (ΦΕΚ 1122 Β'/3-6-2011) Υπουργικής Απόφασης 
προστίθεται το εξής: 

«Επισημάνεται ότι όλα τα παραστατικά παραλαβής 
και πληρωμής της πράξης θα πρέπει να είναι μεταφρα¬ 
σμένα επίσημα στα ελληνικά ώστε να αποπληρωθεί η 
Ο.Τ.Δ. Αλιείας». 

3. Η όγδοη παράγραφος του άρθρου 5 της υπ’ αριθμ. 
551/2011 (ΦΕΚ 1122 Β73-6-2011) Υπουργικής Απόφασης 
τροποποιείται και διαμορφώνεται ως εξής: 


Κατά κανόνα, στην εφαρμογή σχεδίων συνεργασίας 
συμμετέχουν αποκλειστικά Ο.Τ.Δ. Αλιείας. Στην περί¬ 
πτωση που στους δικαιούχους του σχεδίου συνεργασί¬ 
ας συμμετέχουν και φορείς πλην των Ο.Τ.Δ. Αλιείας που 
υλοποιούν τον Άξονα 4 του Ε.Π. Αλιείας, θα πρέπει να 
τεκμηριώνεται η σκοπιμότητα και να υπογράφει σύμβα¬ 
ση μεταξύ του φορέα και της Ο.Τ.Δ. Αλιείας στο πλαί¬ 
σιο του τοπικού προγράμματος που αυτός συμμετέχει. 
Επιλέξιμες θεωρούνται αποκλειστικά οι δαπάνες που 
πραγματοποιούνται στα πλαίσια της σχετικής σύμβασης 
με την Ο.Τ.Δ. Αλιείας. 

4. Η ένατη παράγραφος του άρθρου 5 της υπ’ αριθμ. 
551/2011 (ΦΕΚ 1122 Β73-6-2011) Υπουργικής Απόφασης 
τροποποιείται και διαμορφώνεται ως εξής: 

Όπου συμμετέχουν πολλές Ο.Τ.Δ στο ίδιο διακρατικό 
ή διατοπικό σχεδίου, θα οριστεί συντονίστρια Ο.Τ.Δ. 
Αλιείας η οποία θα είναι υπεύθυνη για το διοικητικό 
συντονισμό του σχεδίου και αποτελεί το βασικό συνο¬ 
μιλητή με την Ε.Υ.Δ. Ε.Π. Αλιείας για κάθε πληροφορία, 
ενέργεια και θέμα που αφορά το σχέδιο. 

Αρθρο 6 

1. Η πρώτη παράγραφος του άρθρου 7 «Διοικητική 
επαλήθευση αιτημάτων πληρωμής Κατηγορίας Πράξε¬ 
ων 4.12.5.» της υπ’ αριθμ. 551/2011 (ΦΕΚ 1122 Β73-6-2011) 
Υπουργικής Απόφασης τροποποιείται ως εξής: 

Η κατηγορία πράξεων 4.12.5. υλοποιείται σύμφωνα με 
τα άρθρα 12 και 23 της υπ’ αριθμ. 1911/29-10-2010 Κοινής 
Υπουργικής Απόφασης, όπως ισχύει κάθε φορά. Διευκρι¬ 
νίζεται ότι ο ειδικός λογαριασμός ο οποίος αναφέρεται 
στο άρθρο 23 παρ. 3 νοείται ο λογαριασμός από τον 
οποίο πληρώνονται οι δαπάνες του προγράμματος. Στην 
περίπτωση όπου, λόγω επιμερισμού δαπανών μεταξύ 
προγραμμάτων, οι δαπάνες εξοφλούνται από τον λο¬ 
γαριασμό όψεως της εταιρείας, τότε η Β.Υ.Δ. θα πρέπει 
να απεικονίζει τις δαπάνες που εξοφλούνται από τον 
λογαριασμό όψεως της εταιρείας και να συνοδεύεται 
και από τα οχίΓείί (την κίνηση) του λογαριασμού όψεως 
καθώς και του ειδικού λογαριασμού. 

2. Η δεύτερη παράγραφος του άρθρου 7 «Διοικητική 
επαλήθευση αιτημάτων πληρωμής Κατηγορίας Πράξε¬ 
ων 4.12.5.» της υπ’ αριθμ. 551/2011 (ΦΕΚ 1122 Β73-6-2011) 
Υπουργικής Απόφασης τροποποιείται ως εξής: 

Η Ε.Υ.Δ. Ε.Π. Αλιείας διενεργεί διοικητική επαλήθευση 
σε κάθε αίτημα μερικής πληρωμής της προαναφερόμε- 
νης κατηγορίας πράξεων, τα αποτελέσματα της οποίας 
αποτυπώνονται σε λίστα ελέγχου της εγκυκλίου του 
Ο.Π.Ε.Κ.Ε.Π.Ε. η οποία αντιστοιχεί σε Έκθεση Ελέγχου 
Διοικητικής Επαλήθευσης Δαπανών. 

Αρθρο 7 

1. Η πρώτη παράγραφος του άρθρου 8 «Διοικητική 
επαλήθευση αιτημάτων πληρωμής Κατηγορίας Πράξε¬ 
ων 4.12.6» της υπ’ αριθμ. 551/2011 (ΦΕΚ 1122 Β73-6-2011) 
Υπουργικής Απόφασης τροποποιείται και διαγράφονται 
τα εδάφια 3, 6 και 7. 

2. Η δεύτερη παράγραφος του άρθρου 8 «Διοικητική 
επαλήθευση αιτημάτων πληρωμής Κατηγορίας Πράξε¬ 
ων 4.12.6» της υπ’ αριθμ. 551/2011 (ΦΕΚ 1122 Β73-6-2011) 
Υπουργικής Απόφασης τροποποιείται και διαμορφώ¬ 
νεται ως εξής: 

Τα αποτελέσματα της διοικητικής επαλήθευσης 
αποτυπώνονται σε λίστα ελέγχου της εγκυκλίου του 

Ο.Π.Ε.Κ.Ε.Π.Ε. η οποία αντιστοιχεί σεΈκθεση Διοικητικής 
Επαλήθευσης Δαπανών με σχετική ανάλυση ανά δικαι¬ 
ούχο του σχεδίου και διαβιβάζεται στον Ο.Π.Ε.Κ.Ε.Π.Ε. 
φάκελος πληρωμής προκειμένου να πιστωθεί ο λογα¬ 
ριασμός του δικαιούχου του σχεδίου. 

3. Η τρίτη παράγραφος του άρθρου 8 της υπ’ αριθμ. 
551/2011 (ΦΕΚ 1122 Β73-6-2011) Υπουργικής Απόφασης 
τροποποιείται και διαμορφώνεται ως εξής: 

Μετά από την ολοκλήρωση της διοικητικής επαλή¬ 
θευσης, η Ε.Υ.Δ. Ε.Π. Αλιείας γνωστοποιεί στην Ο.Τ.Δ. 
Αλιείας την επιλεξιμότητα των δαπανών και εν συνε¬ 
χεία η Επιτροπή Επαλήθευσης- Πιστοποίησης Πράξεων 
(που συγκροτείται σύμφωνα με το άρθρο 20 της Κοινής 
Υπουργικής Απόφασης 1911/29-10-2010) της Ο.Τ.Δ. Αλιείας 
σφραγίζει όλα τα πρωτότυπα παραστατικά δαπανών που 
περιλαμβάνονται στο πρακτικό με την ένδειξη: «επιχο¬ 
ρηγήθηκε από τον ειδικό λογαριασμό της Ο.Τ.Δ. Αλιείας 
Άξονας 4.». 

4. Η τέταρτη παράγραφος του άρθρου 8 της υπ’ αριθμ. 
551/2011 (ΦΕΚ 1122 Β73-6-2011) Υπουργικής Απόφασης 
τροποποιείται και διαμορφώνεται ως εξής: 

Η Ο.Τ.Δ. Αλιείας καταχωρεί τα αντίστοιχα στοιχεία 
στο ολοκληρωμένο πληροφοριακό σύστημα και ελέγ¬ 
χονται από την Ε.Υ.Δ. Ε.Π. Αλιείας. 

Άρθρο 8 

Τελικές Διατάξεις 

1. Οι ανωτέρω διατάξεις εφαρμόζονται για όλα τα 
έργα για τα οποία έχουν εκδοθεί Αποφάσεις Ένταξης/ 
Χρηματοδότησης από τους Ε.Φ.Δ. του ΕΠ Αλιείας στο 
πλαίσιο σχετικών προκηρύξεων των Ο.Τ.Δ. για την υλο¬ 
ποίηση του τοπικού τους προγράμματος. 

2. Κατά τα λοιπά ισχύει η υπ’ αριθμ. 551/22.5.2011 (ΦΕΚ 
1122 Β73-6-2011) απόφασή μας, όπως αυτή τροποποιή¬ 
θηκε και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2013 

Ο ΥΠΟΥΡΓΟΣ 

ΑΘΑΝΑΣΙΟΣ ΤΣΑΥΤΑΡΗΣ 
-♦- 

Αριθμ. 9314/150764 (4) 

Καθορισμός υπόχρεων αλιευτικών σκαφών, διαδικασι¬ 
ών και ειδικών δικαιολογητικών παροχής και δικαι- 
ολόγησης οικονομικής ενίσχυσης για την αγορά και 
τοποθέτηση συσκευών αυτόματου εντοπισμού σε 
επαγγελματικά αλιευτικά σκάφη. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟ¬ 
ΤΗΤΑΣ - ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 1 του ν. 1338/1983 (ΦΕΚ 
34Α) όπως έχει τροποποιηθεί και ισχύει. 

2. Τα άρθρα 3, 4 του ν. 1409/83 (ΦΕΚ 199Α) «Τροποποί¬ 
ηση και συμπλήρωση των διατάξεων ν.δ. 131/1974 (ΦΕΚ 
320Α) «Περί παροχής οικονομικών ενισχύσεων στη γε¬ 
ωργική, κτηνοτροφική, δασική και αλιευτική παραγωγή». 

3. Τις διατάξεις του άρθρου 22 του ν. 2362/1995 (ΦΕΚ 

247Α) «Δημόσιο Λογιστικό.ελέγχου δαπανών». 

4. Τις διατάξεις του άρθρου 90 του π.δ. 63/2005 (ΦΕΚ 
98Α) «Κωδικοποίηση της νομοθεσίας για την Κυβέρνηση 
και τα Κυβερνητικά Όργανα». 


5. Το π.δ. 402/1988 (ΦΕΚ 98Α) περί Οργανισμού του 
Υπουργείου Γεωργίας, όπως τροποποιήθηκε και ισχύει. 

6. Το π.δ. 98/2012 (ΦΕΚ 160Α) τροποποίηση του 
π.δ. 85/2012 «ίδρυση και μετονομασία Υπουργείων, με¬ 
ταφορά και κατάργηση υπηρεσιών». 

7. Το π.δ. 86/2012 (ΦΕΚ 141Α) «Διορισμός Υπουργών, 
Αναπληρωτών Υπουργών και Υφυπουργών». 

8. Τις διατάξεις του άρθρου 9 του Καν(ΕΚ)1224/2009 
του Συμβουλίου για εγκατάσταση συσκευών που επιτρέ¬ 
πουν τον αυτόματο εντοπισμό και αναγνώρισή σκαφών 
από Σύστημα Παρακολούθησης Σκαφών, στα σκάφη 
ολικού μήκους 12 μέτρων ή περισσότερο. 

9. Τον εκτελεστικό Καν(ΕΚ)404/2011 της Επιτροπής, 
για την θέσπιση λεπτομερών κανόνων εφαρμογής του 
Καν(ΕΚ) 1224/2009 του Συμβουλίου. 

10. Τις διατάξεις του Καν(ΕΚ)861/2006 του Συμβουλίου 
«για τη θέσπιση κοινών χρηματοδοτικών μέτρων για την 
εφαρμογή της κοινής αλιευτικής πολιτικής καθώς και 
στον τομέα του Δικαίου της Θάλασσας». 

11. Τις διατάξεις του Καν(ΕΚ)391/2007 της Επιτροπής 
για τη θέσπιση λεπτομερειακών κανόνων εφαρμογής 
του Καν(ΕΚ)861/2006. 

12. Τις διατάξεις του Καν (ΕΚ)302/2009 του Συμβουλίου, 
για τη θέσπιση πολυετούς σχεδίου αποκατάστασης του 
τόνου στον Ανατολικό Ατλαντικό και στη Μεσόγειο, 
όπως τροποποιήθηκε και ισχύει. 

13. Την υπ’ αριθμ. 2012/294/ΕΕ απόφαση της Επιτροπής 
της 25ης Μαΐου 2012 «περί χρηματοδοτικής συμμετοχής 
της Ένωσης στα προγράμματα των κρατών μελών για 
τον έλεγχο, την επιθεώρηση και την επιτήρηση της 
αλιείας για το 2012». 

14. Την υπ’ αριθμ. Υ.48/9-7-2012 (ΦΕΚ 2105Β) απόφαση 
του Πρωθυπουργού «καθορισμός αρμοδιοτήτων του 
αναπληρωτή Υπουργού Οικονομικών Χρ. Σταϊκούρα». 

15. Τη ΣΑΕ 086/8 του ΠΔΕ έτους 2013, όπου έχει 
ενταχθεί το έργο «Δαπάνες ελέγχου αλιευτικών δρα- 
στηριοτήτων-\/Μ8 (2012/294/ΕΕ)», με κωδικό έργου 
2013ΣΕ08680000. 

16. Το γεγονός ότι από την παρούσα απόφαση προ- 
καλείται δαπάνη σε βάρος των πιστώσεων του Π.Δ.Ε, 
συνολικού ποσού τριών εκατομμυρίων διακοσίων πενή¬ 
ντα χιλιάδων (3.250.000) ευρώ, αποφασίζουμε: 

Καθορίζουμε τα υπόχρεα επαγγελματικά αλιευτικά 
σκάφη, τους όρους, τα ειδικά δικαιολογητικά και τις 
διαδικασίες χορήγησης οικονομικής ενίσχυσης, για την 
αγορά και τοποθέτηση συσκευών πλήρους λειτουργίας 
που επιτρέπουν τον αυτόματο εντοπισμό του σκάφους 
και την αναγνώρισή του από το Σύστημα Παρακολού¬ 
θησης Σκαφών μέσω της διαβίβασης του γεωγραφικού 
του στίγματος ανά τακτά χρονικά διαστήματα, ως εξής: 

1. Ως υπόχρεα ορίζονται τα κατωτέρω ενεργά ελληνι¬ 
κά επαγγελματικά αλιευτικά σκάφη που είναι εγγεγραμ¬ 
μένα στο Κοινοτικό Αλιευτικό Μητρώο (ΚΑΜ): 

α) ολικού μήκους 15 μέτρων και άνω, τα οποία έχουν 
εγκατεστημένη συσκευή αυτόματου εντοπισμού (\/Μ3), 
τουλάχιστον τα τελευταία 5 έτη. 

β) ολικού μήκους μικρότερου των 12 μέτρων, στα οποία 
χορηγείται άδεια αλίευσης μεγάλων πελαγικών ψαριών. 

γ) ολικού μήκους μικρότερου των 12 μέτρων, στα οποία 
χορηγείται άδεια απόπλου και αλιείας στα διεθνή ύδατα 
ή επιθυμούν την ένταξή τους στη διαδικασία ηλεκτρο¬ 
νικής παρακολούθησης σκαφών. 

2. α) Για την αγορά και τοποθέτηση στα προανα- 
φερόμενα επαγγελματικά αλιευτικά σκάφη συσκευών 

πλήρους λειτουργίας που επιτρέπουν τον αυτόματο 
εντοπισμό του σκάφους και την αναγνώρισή του από 
το Σύστημα Παρακολούθησης Σκαφών μέσω της δια¬ 
βίβασης του γεωγραφικού του στίγματος ανά τακτά 
χρονικά διαστήματα, χορηγείται οικονομική ενίσχυση 
υπό τις προϋποθέσεις των επόμενων παραγράφων. 

β) Για να είναι επιλέξιμη η εν λόγω δαπάνη, θα πρέπει 
ο συσκευές να πληρούν τις τεχνικές προδιαγραφές που 
περιλαμβάνονται στο συνημμένο Παράρτημα I. 

γ) οι δαπάνες που αφορούν την προμήθεια των συ¬ 
σκευών είναι επιλέξιμες μέχρι του ποσού των 2.500 € 
ανά σκάφος, μη συμπεριλαμβανομένου του ΦΠΑ. Ο ΦΠΑ 
δεν είναι επιλέξιμος. 

3. Οι πλοιοκτήτες των επαγγελματικών αλιευτικών 
σκαφών της παραγράφου 1, προκειμένου να λάβουν την 
οικονομική ενίσχυση, υποβάλλουν δια των αρμόδιων Πε¬ 
ριφερειακών Υπηρεσιών Αλιείας, στη Δ/νση Θαλάσσιας 
Αλιείας του Υπ. Αγροτικής Ανάπτυξης και Τροφίμων, 
αίτηση σύμφωνα με το συνημμένο Υπόδειγμα I, συνο- 
δευόμενη από: 

α) Επικυρωμένο φωτοαντίγραφο της άδειας αλιείας 
του σκάφους σε ισχύ. 

β) Πρωτότυπο τιμολόγιο-δελτίο αποστολής για την 
προμήθεια και εγκατάσταση συσκευής αυτόματου εντο¬ 
πισμού του αλιευτικού σκάφους (νΜ3). 

γ) Απόδειξη εξόφλησης του τιμολογίου προμήθειας 
και τοποθέτησης της συσκευής, σύμφωνα με την παρ. 
3 του άρθρου 20 του ν. 3842/2010. Στην απόδειξη ανα¬ 
γράφεται ο τρόπος εξόφλησης του τιμολογίου, ο οποίος 
δεν μπορεί να είναι με μετρητά για ποσά από χίλια 
πεντακόσια ευρώ (1.500€) και άνω. Αυτό ισχύει και στην 
περίπτωση τμηματικής εξόφλησης τιμολογίων. 

δ) Βεβαίωση υπογεγραμμένη από τον προμηθευτή, με 
σφραγίδα της εταιρίας, ότι η συσκευή συμμορφώνεται 
με τις τεχνικές προδιαγραφές που αναφέρονται στο 
Παράρτημα I. 

ε) Βεβαίωση από την αρμόδια υπηρεσία του Υπουρ¬ 
γείου Ναυτιλίας και Αιγαίου (Κέντρο Παρακολούθησης 
Αλιείας) ότι εξασφαλίστηκε η λειτουργία της συσκευής 
χωρίς την ύπαρξη τεχνικών προβλημάτων με το κεντρι¬ 
κό σύστημα. 

στ) Ασφαλιστική και φορολογική ενημερότητα (ατο¬ 
μική και σκάφους, κατά περίπτωση) σε ισχύ. 

4. Η Δ/νση Θαλάσσιας Αλιείας, μετά την προσκόμιση 
των ανωτέρω δικαιολογητικών, ελέγχει την τήρηση των 
προϋποθέσεων χορήγησης οικονομικής ενίσχυσης για 


την αγορά και τοποθέτηση της συσκευής αυτόματου 
εντοπισμού του αλιευτικού σκάφους. 

5. Η χορήγηση της οικονομικής ενίσχυσης γίνεται με 
Απόφαση του Προϊσταμένου της Γενικής Διεύθυνσης 
Αλιείας, η οποία περιλαμβάνει τουλάχιστον τα εξής: 

•Το όνομα του Τελικού Αποδέκτη - πλοιοκτήτη του 
επαγγελματικού αλιευτικού σκάφους 

• Τα στοιχεία του επαγγελματικού αλιευτικού σκά¬ 
φους 

• Τον κωδικό ΣΑΕ στον οποίο είναι ενταγμένο το έργο 

• Το επιλέξιμο κόστος του έργου 

• Την υπ’ αριθ. 2012/294/ΕΕ/25-5-2012 εκτελεστική από¬ 
φαση της Επιτροπής 

6. α) Η καταβολή της οικονομικής ενίσχυσης στον 
δικαιούχο πραγματοποιείται με μέριμνα του υπόλογου 
διαχειριστή, ο οποίος ορίζεται με απόφαση της αρμό¬ 
διας οικονομικής υπηρεσίας του ΥΠΑΑΤ. Ο υπόλογος, 
ενεργώντας σύμφωνα με τις ισχύουσες διατάξεις και 
διαδικασίες, εκδίδει επιταγή της Τράπεζας της Ελλάδας 
στο όνομα του Τελικού Αποδέκτη - δικαιούχου της οικο¬ 
νομικής ενίσχυσης. Ο τελικός αποδέκτης παραλαμβάνει 
την επιταγή με την προσκόμιση γραμματίου είσπραξης 
ή εξοφλητικής απόδειξης. 

β) ο υπόλογος διαβιβάζει στην αρμόδια ΥΔΕ του ΥΠΑ¬ 
ΑΤ τα ακόλουθα δικαιολογητικά: 

• Απόφαση χορήγησης της οικονομικής ενίσχυσης 

• Αίτημα χρηματοδότησης προς την αρμόδια οικονο¬ 
μική υπηρεσία του ΥΠΑΑΤ. 

• Την φορολογική και ασφαλιστική ενημερότητα του 
δικαιούχου 

• Φωτοαντίγραφο του σώματος της επιταγής που 
εκδίδεται στο όνομα του δικαιούχου και αποδεικτικό 
είσπραξης του ποσού. 

γ) Σε περίπτωση διαπίστωσης παρατυπίας για οποια¬ 
δήποτε αιτία, εφαρμόζονται οι διαδικασίες δημοσιο¬ 
νομικής διόρθωσης ή ανάκτησης των αχρεωστήτως ή 
παρανόμως καταβληθέντων ποσών, σύμφωνα με τις 
ισχύουσες εθνικές και κοινοτικές διατάξεις. 

7. Στα πλαίσια της παρούσας οι συνολικές επιλέξιμες 
δαπάνες ανέρχονται σε τρία εκατομμύρια διακόσιες 
πενήντα χιλιάδες ευρώ (3.250.000€). Η μέγιστη κοινοτική 
συμμετοχή ανέρχεται σε δύο εκατομμύρια εννιακόσιες 
είκοσι πέντε χιλιάδες ευρώ (2.925.000€). Η μέγιστη εθνι¬ 
κή συμμετοχή ανέρχεται σε τριακόσιες είκοσι πέντε 
χιλιάδες ευρώ (325.000€) 

ΥΠΟΔΕΙΓΜΑ I 

ΛΓΠΤΣΗ/ΥΙΙΕΥΘΥΝΊ1 ΔΗΛΩΣΗ ΔΙΚΑΙΟΥΧΟΥ 
(άρθρο 8 Ν.1599/1986 και άρθρο 3 παρ.3 Ν.2690/1999) 

Χορήγηση οικονομικής ενίσχυσης για την τοποθέτηση σε αλιευτικό σκάφος συσκευής 
πλήρους λειτουργίας που επιτρέπει τον αυτόματο εντοπισμό και αναγνώρισή του από το 
Σύστημα Παρακολούθησης Σκαφών, μέσω της διαβίβασης του γεωγραφικού τους 
στίγματος 


Ημερομηνία ./.... / 20.... 

Αριθμ. Πρωτ.: 

ΠΡΟΣ: ΥΠΟΥΡΓΕΙΟ ΑΓΡΟΤ. ΑΝΑΠΤΥΞΗΣ, 
& ΤΡΟΦΙΜΩΝ 
ΓΕΝ. Δ/ΝΣΗ ΑΛΙΕΙΑΣ 
Δ/ΝΣΗ ΘΑΛ. ΑΛΙΕΙΑΣ 


δια της Περιφερειακής Υπηρεσίας Αλιείας. 

ΟΝΟΜΑ. 

ΕΠΩΝΥΜΟ. 

ΟΝ. ΠΑΤΡΟΣ. 

ΕΠΑΓΓΕΛΜΑ... 

ΑΡ. ΔΕΛΤΙΟΥ ΤΑΥΤΟΤΗΤΑΣ. 

ΟΡΓΑΝ. ΑΣΦΑΛΙΣΗΣ..... 

ΔΙΕΥΘ. ΚΑΤΟΙΚΙΑΣ. 

ΤΗΛΕΦΩΝΟ. 

Α.Φ.Μ./Δ.Ο.Υ. 

ΛΟΓ/ΣΜΟΣ ΤΡΑΠΕΖΑΣ ΔΙΚΑΙΟΥΧΟΥ. 

ΣΤΟΙΧΕΙΑ ΕΠΑΓΓΕΛΜΑΤΙΚΟΥ ΑΛΙΕΥΤΙΚΟΥ ΣΚΑΦΟΥΣ 

ΑΜΑΣ. 

ΟΝΟΜΑ ΣΚΑΦΟΥΣ. 

ΛΙΜΑΝΙ & ΑΡ.ΝΗΟΛ/ΛΕΜΒ... 

ΚΑΤΗΓΟΡΙΑ ΑΛ.ΕΡΓ ΑΛΕΙΩΝ. 

ΟΛΙΚΟ ΜΗΚΟΣ. 

ΕΤΟΣ ΝΑΥΠΗΓΗΣΗΣ... 

Α. Παρακαλώ για τη χορήγηση οικονομικής ενίσχυσης στα πλαίσια της 

αρ.Κοινής Υπουργικής Απόφασης, για την 

αγορά και τοποθέτηση συσκευής αυτόματου εντοπισμού σκάφους, στο αλιευτικό μου σκάφος 
με τα παραπάνω στοιχεία. 

Β. Με ατομική μου ευθύνη και γνωρίζοντας τις κυρώσεις (ι) που προβλέπονται από τις διατάξεις 
της παρ. 6 του άρθρου 22 του Ν 1599/1986, δηλώνω ότι αποδέχομαι τους ακόλουθους όρους: 

1) Να αλιεύω με το σκάφος και να εξασφαλίζω τον εφοδιασμό των αγορών της Ε.Ε. με αλιευτικά 
προϊόντα, για χρονικό διάστημα τουλάχιστον πέντε ετών από την ημερομηνία ολοκλήρωσης του 
σχεδίου και να χρησιμοποιώ τη συσκευή σύμφωνα με τα προβλεπόμενα στους 
Καν(ΕΚ)2244/2003, όπως αντικαταστάθηκε από τον Καν(ΕΚ)404/2011, και Καν(ΕΚ)1224/2009. 

2) Να μην πουλήσω ή αντικαταστήσω τον εξοπλισμό που επιδοτήθηκε (πλην ανωτέρας βίας και 
μόνο μετά από προηγούμενη έγκριση της αντισυμβαλλόμενης υπηρεσίας) πριν περάσει πενταετία 
(5 έτη) από την ημερομηνία της ολοκλήρωσης του σχεδίου (ημερομηνία βεβαίωσης του Κέντρου 
Παρακολούθησης Αλιείας του Υπ. Ναυτιλίας & Αιγαίου ότι εξασφαλίστηκε η λειτουργία της 
συσκευής) 

3) Να επιστρέφω την οικονομική ενίσχυση που μου χορηγήθηκε, σε περίπτωση που πάψω να 
πληρώ τις προϋποθέσεις χαρακτηρισμού του επαγγελματία αλιέα πριν τη λήξη της δεσμευτικής 
πενταετίας (εφόσον πρόκειται για ιδιοκτήτη αλιευτικού σκάφους του οποίου η άδεια αλιείας 
περιλαμβάνει στατικά εργαλεία). 

4) Να διατηρήσω τη συσκευή για την οποία μου χορηγήθηκε οικονομική ενίσχυση τουλάχιστον 
για πέντε έτη από την ημερομηνία έκδοσης της Απόφασης χορήγησης οικονομικής ενίσχυσης. Σε 
περίπτωση βλάβης της συσκευής υποχρεούμαι να την αποκαταστήσω και εφόσον αυτή δεν 
αποκαθίσταται υποχρεούμαι να αντικαταστήσω τη συσκευή με ίδιες δαπάνες, πριν τη λήξη της 
δεσμευτικής πενταετίας, μετά από σχετική ενημέρωση της αρμόδιας υπηρεσίας της Γεν. Δ/νσης 
Αλιείας. 

5) Να επιστρέφω αναλογικά την οικονομική ενίσχυση που μου χορηγήθηκε, σε περίπτωση 
διαγραφής του σκάφους από το ΚΑΜ, πριν τη λήξη της πενταετίας (5 έτη), από την ημερομηνία 
έκδοσης της Απόφασης χορήγησης οικονομικής ενίσχυσης. 

6) Να διατηρώ τα σχετικά παραστατικά εξόφλησης του τιμολογίου για διάστημα 
τουλάχιστον 3 ετών από την έγκριση χορήγησης οικονομικής ενίσχυσης, για ενδεχόμενο 
έλεγχο. 

7) Να δέχομαι και να διευκολύνω τις αρμόδιες Υπηρεσίες (Εθνικές και Κοινοτικές), προκειμένου 
να εξακριβωθεί ότι η οικονομική ενίσχυση για την αγορά της συσκευής χορηγήθηκε νόμιμα και 
να παρέχω κάθε σχετική πληροφόρηση, προσκομίζοντας οποιαδήποτε παραστατικά ζητηθούν. 

8) Σε περίπτωση διαπίστωσης παρατυπίας για οποιαδήποτε αιτία, εφαρμόζονται οι διαδικασίες 
δημοσιονομικής διόρθωσης ή ανάκτησης των αχρεωστήτως ή παρανομίας καταβληθέντων ποσών, 
σύμφωνα με τις ισχύουσες Εθνικές και Κοινοτικές διατάξεις. 

9) Σε περίπτωση αγωγής αποζημίωσης εκ μέρους τρίτων, κατά της αρμόδιας Υπηρεσίας της Γεν. 
Δ/νσης Αλιείας του Υπ. Αγροτικής Ανάπτυξης και Τροφίμων, καθώς επίσης και κάθε δαπάνη από 
διοικητική ή δικαστική διαδικασία που μπορεί να προκόψει, βαρύνουν αποκλειστικά τον 
δικαιούχο της οικονομικής ενίσχυσης. 

10) Σε περίπτωση μεταβίβασης της κυριότητας του σκάφους με τα παραπάνω στοιχεία, ο νέος 
πλοιοκτήτης αναλαμβάνει όλες τις δεσμεύσεις που απορρέουν από την παρούσα Αίτηση/ 
Υπεύθυνη Δήλωση. 


Ημερομηνία././. 


Ο/ΟΙ Α1ΤΩΝ/ΑΙΤΟΥΝΤΕΣ 

Συνημμένα Έγγραφα /Παραστατικά 

1) Ακριβές φωτοαντίγραφο της άδειας αλιείας του σκάφους σε ισχύ 

2) Πρωτότυπο τιμολόγιο- δελτίο αποστολής 

3) Βεβαίωση υπογραμμένη από τον προμηθευτή (με σφραγίδα εταιρίας) συμπληρωμένη 
σύμφωνα με το Παράρτημα II 

4) Απόδειξη εξόφλησης του τιμολογίου προμήθειας και λειτουργίας της συσκευής 

5) Φωτ/πία της πρώτης σελίδας του βιβλιαρίου τραπεζικού λογαριασμού με τον αριθμό ΙΒΑΝ 
(σε περίπτωση συμπλοιοκτησίας η απαίτηση ισχύει για κάθε πλοιοκτήτη) 

6) Ασφαλιστική και Φορολογική ενημερότητα (ατομική και σκάφους) κατά περίπτωση σε ισχύ, 
(σε περίπτωση συμπλοιοκτησίας η απαίτηση ισχύει για κάθε πλοιοκτήτη) 


Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη 
υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος 
αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος 
βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών. 

ΠΑΡΑΡΤΗΜΑ I 

ΤΕΧΝΙΚΕΣ ΠΡΟΔΙΑΓΡΑΦΕΣ ΣΥΣΚΕΥΩΝ 
ΔΟΡΥΦΟΡΙΚΟΥ ΕΝΤΟΠΙΣΜΟΥ 

Οι δορυφορικές συσκευές καταγραφής στίγματος που 
θα τοποθετηθούν στα υπόχρεα αλιευτικά σκάφη πρέπει 
να εξασφαλίζουν τη συμμόρφωσή τους με τις απαιτήσεις 
του Κανονισμού (ΕΚ) αριθ. 1224 του Συμβουλίου της 20ής 
Νοεμβρίου του 2009 και του Εκτελεστικού Κανονισμού 
(ΕΕ) αριθ. 404 της Επιτροπής της 8ης Απριλίου του 2011. 

Οι ανωτέρω συσκευές εξασφαλίζουν την αυτόματη και 
σε τακτά χρονικά διαστήματα διαβίβαση στο Κέντρο 
Παρακολούθησης Αλιείας (ΚΠΑ) δεδομένων που αφο¬ 
ρούν τα στοιχεία ταυτότητας του αλιευτικού σκάφους, 
το γεωγραφικό στίγμα βάσει θέσεως ΟΡδ (σύμφωνα με 
το σύστημα \Λ/<3884), την ημερομηνία και ώρα καθορι¬ 
σμού του εν λόγω στίγματος και τη στιγμιαία ταχύτητα 
εκφρασμένη σε κόμβους με ακρίβεια ενός δεκαδικού 
ψηφίου τουλάχιστον και κατεύθυνση του αλιευτικού 
σκάφους εκφρασμένη σε μοίρες. 

Α. Φυσικά χαρακτηριστικά 

1) Η συσκευή πρέπει να περιέχει ένα εσωτερικό πο¬ 
μποδέκτη για δορυφορικές επικοινωνίες και ένα πομπο¬ 
δέκτη ενσωματωμένο μέσα στη συσκευή για επικοινω¬ 
νίες Θ5Μ ή ΘΡΒ5. Η κεραία θα περικλείεται εντός της 
συσκευής. 

2) Η συσκευή πρέπει να είναι πιστοποιημένα ανθεκτική 
σε θαλάσσιο περιβάλλον και αδιάβροχη με δείκτη ΙΡ 66 
τουλάχιστον. 

3) Κάθε συσκευή θα πρέπει να σημαίνεται ανεξίτηλα 
με ένα μοναδικό σειριακό αριθμό στο εξωτερικό περί¬ 
βλημα. 

4) Το εξωτερικό μέρος της συσκευής θα πρέπει να εί¬ 
ναι εργοστασιακά/κατασκευαστικά κλειστό και ασφαλι¬ 
σμένο και να διαθέτει ειδικό αισθητήρα για την ανίχνευ¬ 
ση οποιοσδήποτε παραβίασης ή επέμβασης, ο οποίος 
σε περίπτωση ανοίγματος της συσκευής θα εκπέμπει 
μία αναφορά της θέσης του σκάφους με τον αντίστοιχο 
κωδικό κατάστασης (συναγερμό). 

Β. Λειτουργικές απαιτήσεις 

1) Η συσκευή πρέπει να χρησιμοποιεί δίκτυο Ιπάίυπι 
και Θ3Μ/ΘΡΒ5 

2) Η συσκευή πρέπει να έχει τη δυνατότητα συνεχούς 
τροφοδότησής της απευθείας από την κύρια πηγή ισχύ¬ 
ος του σκάφους 

3) Η συσκευή πρέπει να είναι σε θέση να αντιμετωπίσει 
τις διακυμάνσεις ρεύματος που ενδέχεται να αντιμετω¬ 
πίσει ένα αλιευτικό σκάφος και να λειτουργεί σε ένα 
ευρύ φάσμα των τάσεων που συνήθως παρουσιάζουν τα 
αλιευτικά σκάφη στη θάλασσα και κυμαίνονται μεταξύ 
10 και 36 νοΙΙ, να αποδίδει ονομαστική ισχύ 12 V ή 24 
V ϋΟ και να παρέχει προστασία από υπερβολική τάση, 
απότομες αυξομειώσεις της τάσεις και περιπτώσεις 
αντιστροφής της πολικότητας. 

4) Η συσκευή και τα παρελκόμενά της δεν πρέπει να 
φέρουν ορατή εξωτερική ένδειξη που να υποδηλώνουν 
τη μετάδοση στίγματος. 

5) Μια επαναφορτιζόμενη μπαταρία πρέπει να περι¬ 
λαμβάνεται εντός της συσκευής για να καθιστά τη συ¬ 
σκευή ικανή, σε περίπτωση απώλειας ή μη διαθεσιμότη¬ 
τας της κύριας ισχύος: (α) να μεταδώσει ένα κατάλληλο 
κωδικό κατάστασης (συναγερμό) στο ΚΠΑ με αναφορά 
στίγματος που να δείχνει αλλαγή στην κατάσταση της 
τροφοδοσίας. 

(β) να διατηρεί τις ρυθμίσεις της συσκευής καθ’όλη 
τη διάρκεια απώλειας της κύριας πηγής τροφοδοσίας 

(γ) μετά την απώλεια της κύριας ισχύος, η επανα¬ 
φορτιζόμενη μπαταρία, σε κατάσταση πλήρους φόρ¬ 
τισης, πρέπει να αποστέλλει δεδομένα στο ΚΠΑ. Κατά 


τη διάρκεια μιας περιόδου 72 ωρών η μπαταρία πρέπει 
να έχει επαρκή χωρητικότητα για να υποστηρίξει 36 
(δορυφορικές) μεταδόσεις. 

6) Όταν η ισχύς της μπαταρίας πέφτει κάτω από το 
επίπεδο που απαιτείται για τη διατήρηση της μετάδο¬ 
σης, η συσκευή πρέπει να διατηρεί τις ρυθμίσεις της 
σε εκείνο το σημείο. 

7) Όταν η κύρια ισχύς επανακτάται η συσκευή πρέπει: 

(α) να επανέρχεται στην κανονική λειτουργία της με 

τις ρυθμίσεις που υπήρχαν κατά τη στιγμή απώλειας 
της ισχύος και όχι με την επαναφορά των εργοστασι¬ 
ακών ρυθμίσεων. 

(β) να αποστέλλει στο ΚΠΑ μία αναφορά θέσης με 
ένα αντίστοιχο συναγερμό για το συμβάν. 

8) Η συσκευή πρέπει να έχει τη δυνατότητα μετάδο¬ 
σης αναφορών θέσης αυτόματα, σε πραγματικό χρόνο 
και προκαθορισμένη ώρα και να ανταποκρίνεται σε αί¬ 
τημα επικαιροποίησης της τρέχουσας θέσης και ταχύ¬ 
τητας του σκάφους από το ΚΠΑ. 

9) Η συσκευή πρέπει να έχει την δυνατότητα απομα¬ 
κρυσμένου προγραμματισμού του χρόνου μετάδοσης 
των δεδομένων από το ΚΠΑ 

10) Σε περίπτωση αδυναμίας σύνδεσης με δορυφό¬ 
ρο ή δίκτυο κινητής τηλεφωνίας η συσκευή πρέπει να 
έχει την ικανότητα να αποθηκεύει τα μη αποσταλέντα 
δεδομένα και να τα διαβιβάζει χωρίς απώλειες, όταν 
αποκατασταθεί η δορυφορική σύνδεση ή βρεθεί σε πε¬ 
ριοχή κάλυψης ΟΡΒ5/Θ5Μ, τουλάχιστον για το χρονικό 
διάστημα που ορίζεται για τη λειτουργία σε κατάσταση 
μπαταρίας, όπως περιγράφεται στην παράγραφο Β 5. 
Με την αποκατάσταση της σύνδεσης, η συσκευή πρέπει 
να είναι ικανή: 

(α) να εκπέμπει αμέσως αναφορές που δηλώνουν την 
τρέχουσα θέση και την τελευταία που καταγράφηκε 
πριν διακοπεί η σύνδεση, μαζί με ένα κατάλληλο κωδικό 
κατάστασης (συναγερμό) που υποδηλώνει ότι υπήρξε 
διακοπή της σύνδεσης. 

(β) και στη συνέχεια να αποστέλλει όλες τις απο- 
θηκευμένες αναφορές του διαστήματος αποσύνδεσης, 
αρχής γενομένης με αυτές που αποθηκεύτηκαν πρώτες. 

11) Η διάρκεια ζωής της επαναφορτιζόμενης μπαταρίας 
πρέπει να δηλώνεται εγγράφως από τον κατασκευαστή. 

12) Η συσκευή μπορεί να έχει τη δυνατότητα εκπομπής 
κατάστασης κινδύνου (δηλαδή ΑΙθγΙ όυΐΐοη). 

13. Η συσκευή πρέπει να έχει τη δυνατότητα εκτέλε¬ 
σης εντολής που θα επιτρέπει τη μετάδοση ιστορικού 
στιγμάτων με συχνότητα τουλάχιστον δέκα λεπτών, 
μέσω δικτύου κινητής τηλεφωνίας, η οποία θα δίνεται 
και ακυρώνεται από το ΚΠΑ. 

14) Η συσκευή πρέπει να λαμβάνει και να αποθηκεύει 
σε εσωτερική μνήμη καταγραφές στιγμάτων ανά δέκα 
τουλάχιστον λεπτά για περίοδο τουλάχιστον τριών 
μηνών και να μπορεί να τις αποστείλει, μέσω δικτύου 
κινητής τηλεφωνίας στο ΚΠΑ, κατόπιν εντολής του, για 
συηγκεκριμένες ημερομηνίες και ώρες. 

15) Η συσκευή πρέπει να έχει τη δυνατότητα σύνδεσης 
με τη συσκευή ηλεκτρονικού ημερολογίου (θίοφοοΚ) 
του σκάφους. 

Γ. Κωδικοί κατάστασης (συναγερμοί) 

Οι δορυφορικές συσκευές πρέπει να αποστέλλουν 
τουλάχιστον τους ακόλουθους κωδικούς κατάστασης με 
την αντίστοιχη αναφορά θέσης: 1) απώλεια της κύριας 
ισχύος/εναλλαγή σε κατάσταση μπαταρίας (τη στιγμή 
της απώλειας) 

2) αποκατάσταση της κύριας ισχύος (τη στιγμή της 
αποκατάστασης) 

3) απώλεια της σύνδεσης με τη δορυφορική σύνδεση 
ή δίκτυο κινητής τηλεφωνίας (τη στιγμή της ανάκτησης) 

4) κατά το άνοιγμα της συσκευής 

5) αποσύνδεση/παρεμπόδιση κεραίας 

6) θραύση ή αποσύνδεση του καλωδίου από τη συ¬ 
σκευή και την κεραία (δορυφορική και ΟΡΒ3/Θ3Μ) 

Δ. Εγγύηση-Συντήρηση 

Η συσκευή πρέπει να συνοδεύεται από εγγύηση για 
πλήρη υποστήριξη του υλικού και του λογισμικού (συ¬ 
ντήρηση, αναβάθμιση και επισκευή) για τουλάχιστον 
δύο χρόνια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2013 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΑΘΑΝΑΣΙΟΣ ΤΣΑΥΤΑΡΗΣ 


(5) 

*Κατάργηση θέσης του «Γ.Ν. ΛΑΣΙΘΙΟΥ». 

Με την υπ’ αριθ. Σ. Δ.85/17-12-2013 απόφαση του Ανα¬ 
πληρωτή Διοικητή του Ν.Π.Δ.Δ. με την επωνυμία «Γ.Ν. 
ΛΑΣΙΘΙΟΥ» που εκδόθηκε σύμφωνα με τα άρθρα 148 
και 156 του Ν. 3528/07 λύεται αυτοδίκαια η υπαλληλική 
σχέση της υπαλλήλου του Ν.Π.Δ.Δ. με την επωνυμία «Γ. 
Ν. ΛΑΣΙΘΙΟΥ», ΠΕΡΒΟΛΑΚΙΑΝΟΥ ΜΑΡΙΑΣ του ΕΜΜΑΝΟΥ¬ 
ΗΛ της κατηγορίας/κλάδου ΤΕ/ΙΑΤΡΙΚΩΝ ΕΡΓΑΣΤΗΡΙΩΝ 
(ΠΡΟΣΩΠΟΠΑΓΗΣ ΘΕΣΗ) με βαθμό Β' και 2ο Μισθολο- 
γικό Κλιμάκιο του βαθμού, από 17-12-2013 ημερομηνία 
υποβολής της δεύτερης αίτησης παραίτησής της από 
την Υπηρεσία (η πρώτη υποβλήθηκε 27-11-2013). 

(Αρ. βεβ. διαγραφής από το Μητρώο Ανθρώπινου Δυ¬ 
ναμικού του Ελληνικού Δημοσίου 6417527668/17-12-2013) 

*Δημοσιεύθηκε αρχικά στο ΦΕΚ 1514/Γ"/27.12.2013. 

Ο Αναπληρωτής Διοικητής 
ΓΕΩΡΓΙΟΣ ΜΑΤΑΛΛΙΩΤΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήί1ρ://νννννν.β1.9Γ - β-πιαΜ: νν60ηΐ3δίβΓ.βί@6ΐ.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* Ο 2 Ο 3 4 1 531 12130012* - 













































































